Святлана Яўгенаўна Савіцкая

Святлана Яўгенаўна Савіцкая (нар. ) — савецкі касманаўт, другая жанчына-касманаўт у свеце (першая — Валянціна Уладзіміраўна Церашкова) і першая ў свеце жанчына-касманаўт, якая выйшла ў адкрыты космас, дэпутат ДД РФ ад фракцыі КПРФ. Адзіная жанчына — двойчы Герой Савецкага Саюза, Заслужаны майстар спорту СССР (1970). Лётчык-касманаўт СССР (1982). Член КПСС з 1975 года.

 Біяграфія 
Нарадзілася 8 жніўня 1948 ў Маскве. Бацька — вядомы савецкі лётчык і военачальнік, Маршал авіяцыі Яўген Савіцкі. У 1966 годзе скончыла маскоўскую школу № 637. Паступіла ў Маскоўскі авіяцыйны інстытут (МАІ), які скончыла ў 1972 годзе. Падчас вучобы ў МАІ таксама вучылася ў Цэнтральнай аб’яднанай лётна-тэхнічнай школе пры ЦК ДТСААФ у Калузе, якую скончыла ў 1971 годзе, атрымаўшы кваліфікацыю «лётчык-інструктар».

У перыяд з 1969 года па 1977 год уваходзіла ў склад зборнай каманды СССР па пілатажным спорце. У 1970 годзе выйграла першынства свету па пілатажным спорце на поршневых самалётах у Вялікабрытаніі. Усталявала 3 сусветныя рэкорды па парашутным спорце ў групавых скачках са стратасферы і 18 авіяцыйных рэкордаў на рэактыўных самалётах.

Пасля заканчэння інстытута працавала лётчыкам-інструктарам, вучылася ў школе лётчыкаў-выпрабавальнікаў. У 1976 годзе пачала працаваць лётчыкам-выпрабавальнікам НВА «Узлёт» міністэрства радыёэлектроннай прамысловасці СССР. Выконвала палёты на самалётах «МіГ-21», Е-155 («МіГ-25»), «Су-7», «Іл-18», «Іл-28».

З мая 1978 года па чэрвень 1981 г. працавала лётчыкам-выпрабавальнікам Маскоўскага машынабудаўнічага завода «Хуткасць» КБ А. С. Якаўлева.

У жніўні 1980 года была камандзіраваная ў атрад лётчыкаў-касманаўтаў. У чэрвені 1981 прызначаная касманаўтам-даследчыкам ад ММЗ «Хуткасць».

З 19 па 27 жніўня 1982 года ў якасці касманаўта-даследчыка здзейсніла палёт на караблях «Саюз Т-5», «Саюз Т-7» і арбітальнай станцыі «Салют-7».

З 17 па 29 ліпеня 1984 года ў якасці бортінжынера здзейсніла палёт на «Саюз Т-12» і арбітальнай станцыі «Салют-7». Падчас палёту першай з жанчын здзейсніла выхад у адкрыты космас.

 Літаратура 


 Спасылкі 
 Святлана Яўгенаўна Савіцкая

Катэгорыя:Касманаўты СССР
Катэгорыя:Двойчы Героі Савецкага Саюза
Катэгорыя:Жанчыны-авіятары
Катэгорыя:Жанчыны-касманаўты
Катэгорыя:Члены КПСС
Катэгорыя:Члены КПРФ
Катэгорыя:Выпускнікі Маскоўскага авіяцыйнага інстытута
Катэгорыя:Дэпутаты Дзяржаўнай думы Расійскай Федэрацыі ад аднамандатных акруг
Катэгорыя:Дэпутаты Дзяржаўнай думы Расійскай Федэрацыі II склікання
Катэгорыя:Дэпутаты Дзяржаўнай думы Расійскай Федэрацыі III склікання
Катэгорыя:Дэпутаты Дзяржаўнай думы Расійскай Федэрацыі IV склікання
Катэгорыя:Дэпутаты Дзяржаўнай думы Расійскай Федэрацыі V склікання
Катэгорыя:Народныя дэпутаты СССР ад усесаюзных таварыстваў і фондаў
Катэгорыя:Асобы на марках